Tänapäeva Venemaa püüab kogu maailmale seletada, et ainuõige on kunagine NSV Liidu ajalugu ja Eesti on pisike tige natsiriik, sest  seal julgetakse ka teistsugust arvamust avaldada, teistmoodi mõelda. Mart Laari paari ajalooraamatut peetakse meie riiklikuks ideoloogiaks sel lihtsal põhjusel, et ideoloogia peab ju olemas olema. Muidu kakleks ajaloo- ehk tõeinstituudiga, aga seegi on siin vaid Tallinna Ülikooli allasutus. Pealegi, sealgi kirjutatakse kümneid erinevaid tõdesid.